Før du begynner å fylle ut skjemaer for tinglysing er det viktig å få en oversikt over hva som er tinglyst på eiendommen. Det kan du enkelt gjøre ved å gå inn på nettsiden Se eiendom . Der får du blant annet informasjon om hvem som er hjemmelshaver og om det er tinglyste heftelser i eiendommen. Du kan søke på tre ulike måter: Adressen til eiendommen. Kommune, gårds og bruksnummer. Dersom eiendommen har seksjonsnummer og/eller festenummer må du også legge til det. Du søker slik: kommunenavn eller kommunenummer (4 siffer)-gårdsnummer og bruksnummer, eventuelt festenummer eller seksjonsnummer. Eksempelsøk: Oslo-1/100 Dersom du er usikker på adressen eller gårds- og bruksnummeret, kan du også lete deg frem i kartet på nettsiden norgeskart.no